**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 92-9/2562**

**วันพฤหัสบดีที่** 16 พฤษภาคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**----------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายคลัง ทรัพย์สินและทรัพยากรบุคคล

 แทนรองคณบดีฝ่ายบริหาร

1. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
2. รศ.กานดา สายแก้ว รองคณบดีฝ่ายวิจัยและบัณฑิตศึกษา
3. อ.กิตติพงษ์ ลาลุน ผู้ช่วยคณบดีฝ่ายวิชาการ แทนรองคณบดีฝ่ายวิชาการ
4. รศ.ลัดดา ตันวาณิชกุล แทนรองคณบดีฝ่ายวิเทศสัมพันธ์และสื่อสารองค์กร
5. อ.จารุพล สุริยวนากุล รองคณบดีฝ่ายพัฒนานักศึกษา
6. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
7. รศ.สมชาย ชวนอุดม หัวหน้าสาขาวิชาวิศวกรรมเกษตร
8. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
9. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
10. รศ.วินัย ศรีอำพร กรรมการผู้ทรงคุณวุฒิ
11. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.กอปร ศรีนาวิน แทนหัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี
2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจจึงมอบหมายให้ รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 แจ้งกรอบอัตรากำลังพนักงานมหาวิทยาลัยงบประมาณแผ่นดิน เพื่อรองรับการบรรจุและแต่งตั้งพนักงานมหาวิทยาลัย งบประมาณเงินรายได้ ของส่วนงาน**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมถึงรายละเอียดกรอบอัตรากำลังพนักงานมหาวิทยาลัยงบประมาณแผ่นดิน จำนวน 5 อัตรา เพื่อรองรับการบรรจุและแต่งตั้งพนักงานมหาวิทยาลัย งบประมาณเงินรายได้ ตามประกาศมหาวิทยาลัยขอนแก่น ฉบับที่ 984/2562 เรื่อง กรอบอัตรากำลังพนักงานมหาวิทยาลัยงบประมาณแผ่นดิน และประกาศคณะกรรมการบริหารงานบุคคล ประจำมหาวิทยาลัยขอนแก่น ฉบับที่ 4/2562 เรื่อง หลักเกณฑ์และวิธีการคัดเลือกพนักงานมหาวิทยาลัยโดยใช้เงินรายได้ เพื่อย้ายเป็นพนักงานมหาวิทยาลัยงบประมาณแผ่นดิน สังกัดมหาวิทยาลัยขอนแก่น ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.**2 **หลักเกณฑ์**การคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์

ประธานได้แจ้งที่ประชุมว่า ด้วยมหาวิทยาลัยขอนแก่นได้มีนโยบายในการเร่งรัดการคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ โดยจะดำเนินการบรรจุและแต่งตั้งอัตราว่างทั้งหมด ให้แล้วเสร็จภายในวันที่ 30 กันยายน 2562 จึงมีแนวคิดที่จะกำหนดวิธีการในการรับสมัครคัดเลือกฯ ตำแหน่งอาจารย์ใหม่ โดยกำหนดคุณสมบัติของผู้ที่สมัครเข้ารับการคัดเลือกให้มีคะแนนทักษะภาษาอังกฤษต่ำกว่าเกณฑ์ที่มหาวิทยาลัยขอนแก่นกำหนดไว้ได้ แต่ผู้ที่ได้รับการคัดเลือกจะต้องมีคะแนนทักษะภาษาอังกฤษตามหลักเกณฑ์ที่มหาวิทยาลัยขอนแก่นกำหนด ภายในระยะเวลา 2 ปี จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.3 สรุปจำนวนการรับนักศึกษาเข้าศึกษาในคณะวิศวกรรมศาสตร์ มหาวิทยาลัยขอนแก่น ปีการศึกษา 2562**

ผู้ช่วยคณบดีฝ่ายวิชาการได้แจ้งที่ประชุมถึงสรุปข้อมูลเชิงสถิติของจำนวนการรับนักศึกษาเข้าศึกษาในคณะวิศวกรรมศาสตร์ มหาวิทยาลัยขอนแก่น ปีการศึกษา 2562 จำแนกตามสาขา/หลักสูตร แผนการรับนักศึกษา รูปแบบการรับเข้า (รอบที่ 1 – 3) และคะแนนการรับเข้าสูง-ต่ำ ทั้งนี้ จำนวนผู้ผ่านการสัมภาษณ์ในระบบ TCAS รอบที่ 3 (รับตรงร่วมกันทั่วประเทศ) อาจจะลดลงประมาณร้อยละ 20 หลังจากการยืนยันสิทธิ์เข้าศึกษา ดังรายละเอียดตามเอกสารประกอบวาระการประชุม

ที่ประชุมรับทราบ

**1.4 ปรับเพิ่มจำนวนรับเข้าศึกษาในรอบที่ 4 (Admissions) และรอบที่ 5 (รับตรงอิสระ)**

ผู้ช่วยคณบดีฝ่ายวิชาการได้แจ้งที่ประชุมว่า ด้วยผลการรับสมัครบุคคลเพื่อเข้าศึกษาในมหาวิทยาลัยขอนแก่น ประจำปีการศึกษา 2562 ตามระบบ TCAS ทั้ง 3 รอบ คณะฯ รับนักศึกษาได้น้อยกว่าแผนการรับนักศึกษาที่กำหนด จึงต้องดำเนินการปรับเพิ่มจำนวนเรียกเข้าสอบสัมภาษณ์ในรอบที่ 4 (Admissions) และรอบที่ 5 (รับตรงอิสระ) โดยมหาวิทยาลัยได้กำหนดให้ดำเนินการภายในวันที่
19 พฤษภาคม 2562 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**1.5 กำหนดการส่งผลการเรียน ประจำภาคการศึกษาปลาย ปีการศึกษา 2561**

ผู้ช่วยคณบดีฝ่ายวิชาการได้แจ้งที่ประชุมว่า ตามกำหนดการส่งผลการเรียน ประจำภาคการศึกษาปลาย ปีการศึกษา 2561 เดิม คณะกรรมการวิชาการ คณะวิศวกรรมศาสตร์ มีกำหนดการประชุมในวันที่ 3 มิถุนายน 2562 แต่เนื่องด้วยในวันดังกล่าวเป็นวันหยุดราชการ ฝ่ายวิชาการจึงต้องเลื่อนการประชุมดังกล่าวข้างต้นเป็นวันที่ 4 มิถุนายน 2562 เวลา 14.00 น. และทำให้ต้องเลื่อนการประชุมคณะกรรมการประจำคณะฯ เป็นวันที่ 5 มิถุนายน 2562 เวลา 13.30 ด้วย จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

ที่ประชุมรับทราบ

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 92-9/2562 เมื่อ
วันพฤหัสบดีที่ 16 พฤษภาคม 2562**

**ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 92-9/2562 โดยมีการแก้ไข ดังนี้**

**-** หน้าที่ 9 บรรทัดที่ 14 จาก “...รองคณบดีฝ่ายวิจัยและบัณฑิตศึกษาได้แจ้งที่ประชุมเพิ่มเติมถึงประมาณการงบประมาณค่าใช้จ่ายของหลักสูตรที่จำเป็นต้องใช้ประจำปีงบประมาณ พ.ศ. 2562 ซึ่งปรากฏว่างบประมาณคงเหลือไม่เพียงพอต่อการดำเนินการเบิกจ่ายค่าตอบแทนคณะกรรมการบริหารหลักสูตร จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม...” แก้ไขเป็น “...รองคณบดีฝ่ายวิจัยและบัณฑิตศึกษาได้แจ้งที่ประชุมเพิ่มเติมถึงประมาณการงบประมาณค่าใช้จ่ายของหลักสูตรที่จำเป็นต้องใช้ประจำปีงบประมาณ พ.ศ. 2562 ซึ่งปรากฏว่างบประมาณคงเหลือของหลักสูตรไม่เพียงพอต่อการดำเนินการเบิกจ่ายค่าตอบแทนคณะกรรมการบริหารหลักสูตร ประจำปีงบประมาณ พ.ศ. 2562 ในการนี้ ฝ่ายวิจัยและบัณฑิตศึกษาได้ชี้แจงรายละเอียดการงดการเบิกจ่ายค่าตอบแทนคณะกรรมการบริหารหลักสูตรวิศวกรรมศาสตรมหาบัณฑิต สาขาวิชาวิศวกรรมการจัดการอุตสาหกรรมและโลจิสติกส์ โครงการพิเศษ ในเดือนกรกฎาคม – กันยายน 2561 (ปีงบประมาณ พ.ศ. 2561) ต่อคณะกรรมการบริหารหลักสูตรเรียบร้อยแล้ว ทั้งนี้ เนื่องจากงบประมาณคงเหลือของหลักสูตร ประจำปีงบประมาณ พ.ศ. 2561 ไม่เพียงพอต่อการดำเนินการเบิกจ่ายค่าตอบแทนคณะกรรมการบริหารหลักสูตร จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม...”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 (ร่าง) ประกาศคณะวิศวกรรมศาสตร์ เรื่อง หลักเกณฑ์การพิจารณาความดีความชอบของบุคลากรสายวิชาการ คณะวิศวกรรมศาสตร์**

ประธานได้เสนอต่อที่ประชุมว่า ตามที่ฝ่ายบริหารได้ดำเนินการประชุมหารือและระดมความคิดเห็นจากคณาจารย์ภายในคณะฯ เพื่อพัฒนาและปรับปรุงหลักเกณฑ์การพิจารณาความดีความชอบของบุคลากรสายวิชาการ คณะวิศวกรรมศาสตร์ จนกลายมาเป็น (ร่าง) ประกาศคณะวิศวกรรมศาสตร์ เรื่อง หลักเกณฑ์การพิจารณาความดีความชอบของบุคลากรสายวิชาการ คณะวิศวกรรมศาสตร์ ซึ่งได้มีการปรับปรุงเปลี่ยนแปลงรายละเอียดขั้นตอน คณะกรรมการ และองค์ประกอบอื่นในการประเมินผลการปฏิบัติงาน ค่าคะแนนปริมาณงาน และผลรวมคะแนนตามภาระงานด้านต่าง ๆ ของสายวิชาการ จากประกาศฉบับเดิม จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารพิจารณาในประเด็นการเพิ่มคะแนนในขั้นตอนสุดท้ายของกลุ่มประธานหลักสูตรในส่วนของหลักสูตรกลาง เช่น หลักสูตรวิศวกรรมชีวการแพทย์ (สังกัดสาขาวิชาใด) ก่อนดำเนินการต่อไป**

**5.2 (ร่าง) ประกาศมหาวิทยาลัยขอนแก่น เรื่อง การรับนักเรียนเข้าศึกษาต่อในหลักสูตรวิศวกรรมศาสตรบัณฑิต หลักสูตรนานาชาติ จำนวน 4 หลักสูตร**

ผู้ช่วยคณบดีฝ่ายวิชาการได้เสนอต่อที่ประชุมว่า เพื่อให้การประกาศรับสมัครนักเรียนเข้าศึกษาต่อในหลักสูตรวิศวกรรมศาสตรบัณฑิต หลักสูตรนานาชาติ จำนวน 4 หลักสูตร ในระบบ TCAS รอบที่ 5 (รับตรงอิสระ) ดำเนินไปด้วยความเรียบร้อย ฝ่ายวิชาการจึงได้จัดทำ (ร่าง) ประกาศมหาวิทยาลัยขอนแก่น เรื่อง การรับนักเรียนเข้าศึกษาต่อในหลักสูตรวิศวกรรมศาสตรบัณฑิต หลักสูตรนานาชาติ จำนวน 4 หลักสูตร ฉบับภาษาอังกฤษ เพื่อกำหนดจำนวนการรับ หลักเกณฑ์และวิธีการในการดำเนินการทั้งหมด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไข ดังต่อไปนี้**

* **ชื่อประกาศ จาก “…year 2019…” แก้ไขเป็น “...TCAS 5/2019…”**
* **จำนวนรับนักศึกษาหลักสูตรวิศวกรรมโทรคมนาคม จาก 15 คน แก้ไขเป็น 10 คน**
* **จำนวนรับนักศึกษาหลักสูตรวิศวกรรมโลจิสติกส์ จาก 8 คน แก้ไขเป็น 3 คน**

**ทั้งนี้ ให้ฝ่ายวิชาการดำเนินการต่อไป**

**5.3 (ร่าง) ประกาศมหาวิทยาลัยขอนแก่น เรื่อง การรับนักเรียนเข้าศึกษาต่อในหลักสูตรวิศวกรรมศาสตรบัณฑิต สาขาวิชาวิศวกรรมเกษตร คณะวิศวกรรมศาสตร์ ปีการศึกษา 2562 รอบที่ 5 (รับตรงอิสระ)**

ผู้ช่วยคณบดีฝ่ายวิชาการได้เสนอต่อที่ประชุมว่า เพื่อให้การประกาศรับสมัครนักเรียนเข้าศึกษาต่อในหลักสูตรวิศวกรรมศาสตรบัณฑิต สาขาวิชาวิศวกรรมเกษตร คณะวิศวกรรมศาสตร์ ปีการศึกษา 2562 รอบที่ 5 (รับตรงอิสระ) ดำเนินไปด้วยความเรียบร้อย ฝ่ายวิชาการจึงได้จัดทำ (ร่าง) ประกาศมหาวิทยาลัยขอนแก่น เรื่อง การรับนักเรียนเข้าศึกษาต่อในหลักสูตรวิศวกรรมศาสตรบัณฑิต สาขาวิชาวิศวกรรมเกษตร คณะวิศวกรรมศาสตร์ ปีการศึกษา 2562 รอบที่ 5 (รับตรงอิสระ) เพื่อกำหนดจำนวนการรับ หลักเกณฑ์และวิธีการในการดำเนินการทั้งหมด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

 **5.4 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษาได้เรียนครบหลักสูตรประจำภาคการศึกษาปลาย ปีการศึกษา 2561 จำนวน 2 คน โดยผ่านการตรวจสอบความถูกต้อง จากสาขาวิชาและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 52-4/2562 เมื่อวันที่ 14 พฤษภาคม 2562 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมโยธา แผน ก แบบ ก 2 จำนวน 1 คน

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

 แผน ก แบบ ก 2 โครงการพิเศษ

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.5 รับรองผลการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2561 จำนวน 2 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่
52-4/2562 เมื่อวันที่ 14 พฤษภาคม 2562 เรียบร้อยแล้ว ดังนี้

**รายวิชาวิทยานิพนธ์ ระดับปริญญาโท**

- สาขาวิชาวิศวกรรมคอมพิวเตอร์ จำนวน 1 รายวิชา

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 รายวิชา

 โครงการพิเศษ

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.6 ขออนุมัติปรับปรุงหลักสูตร (ประเภทปรับปรุงเล็กน้อย) ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยสาขาวิชาวิศวกรรมเกษตรได้ขอปรับปรุงหลักสูตร (ประเภทปรับปรุงเล็กน้อย) โดยเปลี่ยนแปลงอาจารย์ผู้รับผิดชอบหลักสูตร เพื่อความเหมาะสมของหลักสูตรและปรับปรุงภาระงานภายในสาขาวิชา สำหรับหลักสูตรระดับบัณฑิตศึกษา จำนวน 2 หลักสูตร ดังนี้

- หลักสูตรปรัชญาดุษฎีบัณฑิต สาขาวิชาวิศวกรรมเกษตร (หลักสูตรปรับปรุง พ.ศ. 2560)

- หลักสูตรวิศวกรรมศาสตรมหาบัณฑิต สาขาวิชาวิศวกรรมเกษตร (หลักสูตรปรับปรุง พ.ศ. 2560)

ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 52-4/2562 เมื่อวันที่ 14 พฤษภาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.7 การจ้างนักวิจัยที่มีสรรถนะสูงประเภท “เมธีวิจัยอาวุโส มข.” ประจำปีงบประมาณ พ.ศ. 2563**

ประธานได้เสนอต่อที่ประชุมว่า ด้วยกองบริหารงานวิจัย ได้แจ้งกำหนดการ หลักเกณฑ์ วิธีการสรรหาและการจ้างนักวิจัยที่มีสมรรถนะสูงประเภท “เมธีวิจัยอาวุโส มข.” ประจำปีงบประมาณ พ.ศ. 2563 ซึ่งมีอัตราค่าจ้างเดือนละไม่เกิน 80,000 บาท โดยเบิกจ่ายจากเงินรายได้ของมหาวิทยาลัยขอนแก่น จำนวนเดือนละ 60,000 บาท ดังนั้น คณะฯ จะสามารถสมทบเพิ่มเติมได้อีกไม่เกินเดือนละ 20,000 บาทต่อเมธีวิจัยอาวุโส 1 อัตรา ทั้งนี้ ฝ่ายวิจัยและบัณฑิตศึกษาได้ดำเนินการประชาสัมพันธ์ไปยังสาขาวิชาต่าง ๆ เรียบร้อยแล้ว ผลปรากฏว่า มีผู้แจ้งความจำนงในการสมัครตำแหน่งเมธีวิจัยอาวุโส มข. จำนวน 1 ท่าน คือ ศาสตราจารย์ปริญญา จินดาประเสริฐ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบเสนอ ศาสตราจารย์ปริญญา จินดาประเสริฐ เข้ารับการสรรหา นักวิจัยที่มีสรรถนะสูงประเภท “เมธีวิจัยอาวุโส มข.” โดยมีอัตราค่าจ้างเดือนละ 80,000 บาท (คณะฯ สมทบเดือนละ 20,000 บาท) ทั้งนี้ ให้ฝ่ายวิจัยและบัณฑิตศึกษาดำเนินการต่อไป**

**5.8 คำขออนุมัติกรอบอัตรากำลังลูกจ้างของมหาวิทยาลัย ปีงบประมาณ พ.ศ. 2563**

(ก่อนเริ่มพิจารณาวาระที่ 5.8 รองคณบดีฝ่ายบริหาร และรองศาสตราจารย์วินัย ศรีอำพร ได้ออกจากห้องประชุมและไม่ได้เข้าร่วมพิจารณาในวาระที่ 5.8)

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้ดำเนินการรวบรวมสรุปคำขออนุมัติกรอบอัตรากำลังลูกจ้างของมหาวิทยาลัย ปีงบประมาณ พ.ศ. 2563 จากทุกหน่วยงานภายในคณะฯ ประกอบไปด้วยลูกจ้างชั่วคราวเงินรายได้ ผู้เกษียณอายุราชการ ลูกจ้างชั่วคราวชาวต่างประเทศ และเมธีวิจัยอาวุโส รวมจำนวนทั้งสิ้น 71 อัตรา เป็นจำนวนเงินทั้งสิ้น 10,770,672 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้แก้ไขอัตราเงินเดือนในตำแหน่ง เมธีวิจัยอาวุโส จากเดิม 40,000 บาท/เดือน เป็น 20,000 บาท/เดือน (ตามมติที่ประชุมในวาระที่ 5.7) และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่น ๆ**

**7.1 การปรับปรุงภูมิทัศน์เพื่อเพิ่มความปลอดภัยบริเวณโดยรอบคณะวิศวกรรมศาสตร์**

หัวหน้าสาขาวิชาวิศวกรรมเครื่องกลได้หารือที่ประชุมว่า ด้วยบริเวณที่จอดรถสาขาวิชาวิศวกรรมเครื่องกล มีต้นสะเดาขนาดใหญ่ ยืนต้นตาย และต้นไม้ดังกล่าวอาจก่อให้เกิดอันตรายต่อชีวิตและทรัพย์สินของผู้สัญจรไปมาได้ จึงขอให้คณะฯ ประสานกับมหาวิทยาลัยเพื่อดำเนินการตัดต้นไม้ดังกล่าว ทั้งนี้ อาจสำรวจและดำเนินการปรับปรุงภูมิทัศน์เพื่อเพิ่มความปลอดภัยบริเวณโดยรอบคณะวิศวกรรมศาสตร์ไปในคราวเดียวกัน จึงขอหารือที่ประชุม

ประธานได้แจ้งที่ประชุมว่า หัวหน้าหน่วยภูมิทัศน์ ความปลอดภัยและจราจร ได้ดำเนินการสำรวจและวางแผนการดำเนินการปรับปรุงภูมิทัศน์เพื่อเพิ่มความปลอดภัยบริเวณโดยรอบคณะวิศวกรรมศาสตร์แล้ว จึงแจ้งที่ประชุมเพื่อรับทราบ

ที่ประชุมรับทราบ

**เลิกประชุมเวลา** 15.00 **น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**